
PARLAMENTUL ROMÂNIEI
 CAMERA DEPUTAŢILOR          
                                        
                           
	          COMISIA PENTRU
          TINERET ȘI SPORT
	
	         PLx. 188/2023
         Nr.4C-25/50/2023
         București, 29 martie 2023


	
AVIZ 
asupra Proiectului de Lege privind aprobarea Ordonanței de urgență a Guvernului nr.13/2023 pentru modificarea art.205 alin.(10) din 
Legea educației naționale și prorogarea unor termene

În conformitate cu prevederile art.95 și 117 din Regulamentul Camerei Deputaților, republicat, cu modificările și completările ulterioare, Comisia pentru tineret și sport  a fost sesizată, spre dezbatere și avizare, în procedură de urgență, cu Proiectul de Lege privind aprobarea Ordonanţei de urgenţă a Guvernului nr.13/2023 pentru modificarea art. 205 alin.(10) din Legea educaţiei naţionale şi prorogarea unor termene, trimisă cu adresa nr. PLx. 188/2023 din 20 martie 2023, și  înregistrată la  Comisia pentru tineret și sport cu  nr. 4c-25/50 din 21 martie 2023.

Conform dispozițiilor art.75 din Constituția României, republicată și a art.92 din Regulamentul Camerei Deputaților, republicat, cu modificări și completări, Camera Deputaților este prima Cameră sesizată.

Proiectul de lege are ca obiect de reglementare modificarea art.205 alin.(10) din Legea educației naționale nr.1/2011 și prorogarea unor termene. Intervențiile legislative vizează instituirea posibilității pentru Ministerul Educației de a acorda anual burse pentru stagii de studii universitare și postuniversitare, stagii universitare complete de masterat și de doctorat, pentru stagii postdoctorale și de cercetare în străinătate, din fonduri constituite în aceste scop. Aceste burse se obțin prin concurs organizat la nivel național. Numărul, domeniile, condițiile de finanțare și procedura de acordare a burselor se stabilesc prin ordin al ministrului educației. Prin derogare de la aceste prevederi, bursele în curs de desfășurare la data intrării în vigoare a acestei ordonanțe de urgență, se finalizează cu aplicarea prevederilor legale de la data acordării acestora. De asemenea, se propune prorogarea termenului de aplicare a dispozițiilor art.74 alin.(5) din Legea nr.1/2011, astfel încât evaluarea națională organizată la finalul clasei a VIII-a, cât și admiterea la liceu începând cu generația de elevi care încep clasa a V-a în anul școlar 2023-2024, să se desfășoare în conformitate cu prevederile art.361 alin.(3) lit.b) și d) din Legea nr.1/2011. Totodată, prin derogare de la dispozițiile art.19 alin.(7) din Ordonanța de urgență a Guvernului nr.75/2005 privind asigurarea calității în educație, mandatele aflate în curs ale membrilor Consiliului ARACIS se prelungesc până la data de 31 decembrie 2023.

[bookmark: _GoBack]Potrivit prevederilor art.62 din Regulamentul Camerei Deputaților, republicat, cu modificări și completări, membrii Comisiei pentru tineret și sport au dezbătut proiectul de  lege în ședința din 29 martie 2023 și au hotărât, cu unanimitate de voturi, să acorde aviz favorabil proiectului de Lege, în forma transmisă Comisiei pentru tineret și sport de către Biroul Permanent.

În raport de obiectul și conținutul reglementării, proiectul de lege face parte din categoria legilor organice.

Membrii comisiei au fost prezenți la ședința comisiei conform listei de prezență.

